**Møteledermanus til julekampanjen**

Julekampanjen vår i år heter “Lyset skinner i mørket”. Bibelen taler om at de som lever i mørket, skal få se et stort lys. Det lyset er Jesus, og han er den eneste som kan gi menneskene lys, håp og evig liv.

Milliarder av mennesker lever fortsatt uten å kjenne Jesus, og uten engang å ha noen som helst reell mulighet til å bli kjent med han. Åndelig sett lever de i mørke.

Jesus sier *«Dere er verdens lys!»* (Matt 5,14). Misjonssambandet har 125 utsendinger. Mange av disse bor i land hvor tradisjonelt misjonsarbeid ikke er mulig. De er sendt for å være lys blant mennesker som ikke kjenner Jesus.

(evt etter filmen og ifbm kollekt)

Ved å gi til arbeidet, er du med på å gi håp til folkegrupper som ikke har hørt julebudskapet. Vi ber om at Gud kan bruke oss som et redskap til å nå ut med evangeliet både gjennom ord og handling. Slik kan vi gi videre den viktigste julegaven som er Jesus, verdens frelser.

Tusen takk for forbønn og gaver!